wickkiey/tamil-wikipedia-chunked huggingface dataset:
# அரியல்

**அரியல்** என்பது சங்க இலக்கியங்களில் குறிப்பிடப்படும் ஒருவித பானம்.
# அரியல்

## அரியல் பற்றிய சங்கப்பாடல் குறிப்புகள்

- இதனைப் புலவர் வேம்பற்றூர்க் குமரனார் 'அரி நிறக் கலுழி' என்று குறிப்பிடுகிறார். அகன்ற வாயுடைய பானையில் பாளை சுரக்கும் நீர் அது என்றும் அதனை விவரிக்கிறார்.
அரியற் பெண்டிர்
- அரியல் விற்பவர்கள் அரியல் பெண்டிர். அரியலை அவர்கள் அளந்து ஊற்றி விற்பார்களாம்.
செங்கண் ஆடவர்
- அரியல் பெண்டிரிடம் அரியலை வாங்கி வேண்டிய அளவு குடித்துவிட்டு போரை விரும்பிச் செங்கண் ஆடவர் எதிரொலி கேட்கும்படி ஆரவாரம் செய்வார்களாம்.
# பாவை

சங்ககாலத்தில் பாவைப் பொம்மைகள் இருந்தன. இவை சங்ககால மக்களின் கலைத்திறனைக் காட்டுவதாக அமைந்திருந்தன. காலவெள்ளத்தில் மழையிலும் வெயிலிலும் கரைந்து போயின.
# பாவை

## கொல்லிப்பாவை

கொல்லிமலையில் செய்து வைக்கப்பட்டிருந்த பாவைப்பொம்மை கொல்லிப்பாவை. பெண்தெய்வத்தின் உருவம் கொண்ட இந்தப் பாவைப்பொம்மை வெயில் அடித்தாலும், மழை பெய்தாலும் கரையாத, பொலிவு மாறாத வகையில் செய்யப்பட்டிருந்தது.
# பாவை

## வினையழி பாவை

இது ஆண்களின் போர்த்திறனைக் குறிக்கும் வகையில் செய்யப்பட்டவை.போர்முனையில் வீழ்ந்தோருக்கு அவர்கள் போரிட்ட மன்றத்தில் பாவைப்பொம்மை செய்து வைப்பார்களாம். அந்தப் பொம்மை மழையில் கரைந்தும் வெயிலில் காய்ந்தும் செயத அதன் அழகு அழிந்துபோகுமாம். இதுதான் வினையழி பாவை. (கல்லில் பெரும் பீடும் எழுதி வைத்தால் அது நடுகல் எனப்படும். மண்ணில் உருவாரம் செய்து வைத்தால் அது பாவை எனப்படும்.) - (வேம்பற்றூர்க் குமரனார் - அகநானூறு 157)
# ரசவாதம்

1. வழிமாற்று இரசவாதம்
இரசவாதம் என்பது பாதரசத்தைத் தங்கமாக மாற்றும் ஒரு கலை.பண்டைய காலத்தில் இருந்தே மனிதனின் தங்கம் மீதான மோகமே இரசவாதம் என்னும் கலை தோன்றக் காரணம்.இந்தக் கலை உலகம் முழுவதும் பல்வேறு காலகட்டங்களில் பல்வேறு நபர்களால் தொடர்ச்சியாக முயலப்பட்டு வந்து கொண்டிருக்கின்றது.
ஆங்கிலத்தில், இந்த வார்த்தை பெரும்பாலும் ஐரோப்பிய இரசவாதத்தின் விளக்கங்களுக்கு மட்டுப்படுத்தப்பட்டுள்ளது, ஆனால் இதேபோன்ற நடைமுறைகள் தூர கிழக்கு, இந்திய துணைக் கண்டம் மற்றும் முஸ்லீம் உலகில் இருந்தன.
நித்திய ஜீவனுக்கும் தங்கத்திற்கும் இடையேயான தொடர்பை வேதங்கள் விவரிக்கின்றன.ரசவாதத்திற்கான மெர்குரியின் பயன்பாடு முதன்முதலாக 3 ஆம் அல்லது 4 ஆம் நூற்றாண்டில் அர்த்தசாஸ்திரத்தில் ஆவணப்படுத்தப்பட்டுள்ளது. 2 முதல் 5 ஆம் நூற்றாண்டுகளில் இருந்து புத்த நூல்கள் அடிப்படை உலோகங்களின் தங்க மாற்றத்திற்கான மாற்றத்தைக் குறிப்பிடுகின்றன
# ஜேம்ஸ் பிராங்கிளின்

**ஜேம்ஸ் எட்வர்ட் சாள்ஸ் பிராங்ளின்** (James Edward Charles Franklin, பிறப்பு: சனவரி 7, 1980), நியூசிலாந்து அணியின் முன்னாள் சகலதுறை ஆட்டக்காரர். இவர் இடதுகை துடுப்பாளரும், இடதுகை விரைவு-மித விரைவு பந்துவீச்சாளருமாவார்.  
அக்டோபர் 20, 2004 இல் வங்காளதேசத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் ஹேட்ரிக் இலக்குகளை வீழ்த்தினார். இதன்மூலம் ஹேட்ரிக் இலக்குகள் வீழ்த்திய இரண்டாவது நியூசிலாந்து வீரர் எனும் சாதனை படைத்தார்.
# ஜேம்ஸ் பிராங்கிளின்

## சர்வதேச போட்டிகள்

2001 ஆம் ஆண்டில் தனது முதல் சர்வதேச போட்டியை தனது 20 ஆவது வயதில் விளையாடினார்.ஓக்லாந்தில் நடைபெற்ற பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார்.
# ஜேம்ஸ் பிராங்கிளின்

## இந்தியன் பிரீமியர் லீக்

இந்தியன் பிரீமியர் லீக் தொடரின் நான்காவது பருவத்தில் மும்பை இந்தியன்ஸ் அணி நிர்வாகம் இவரை 100,000 அமெரிக்க டாலர் மதிப்பில் ஏலத்தில் எடுத்தது.இந்தத் தொடரில் கொல்கத்தா நைட் ரைடர்ஸ் அணிக்கு எதிரான போட்டியில் 23 பந்துகளிலிறுதிவரை ஆட்டமிழக்காமல் 45* ஓட்டக்கள் எடுத்தார். பின் பந்துவீச்சில் 4 ஓவர்கள் வீசி 35 ஓட்டங்கள் விட்டுக்கொடுத்து 2 இலக்குகளைக் கைப்பற்றினார். இந்தப் போட்டியில் இறுதி ஓவரில் 21 ஓட்டங்கள் தேவைப்பட்ட போது லட்சுமிபதி பாலாஜி வீசிய ஓவரில் முதல் நான்கு பந்துகளில் 4 நான்குகளை எடுத்தார். பின் கடைசிப் பந்தில் அம்பாதி ராயுடு ஆறு ஓட்டங்கள் எடுத்து அணியை வெற்றி பெறச் செய்தார்.
# ஜேம்ஸ் பிராங்கிளின்

## 5 இலக்குகள்

| **1** | 5/28 | 4 | பங்கபந்து பன்னாட்டு அரங்கம் | டாக்கா | 2004 |  |  |
| --- | --- | --- | --- | --- | --- | --- | --- |
| **2** | 6/119 | 9 | ஈடன் பார்க் | ஓக்லாந்து | நியூசிலாந்து | 2005 |  |
| **3** | 5/53 | 15 | பசின் ரசீவ் | வெலிங்டன், நியூசிலாந்து | நியூசிலாந்து | 2006 | } |
# நிலக்கிழார் சாங்கின் நூல்

**நிலக்கிழார் சாங்கின் நூல்** அல்லது சாங் சுன் சூ (ஆங்கிலம்: The Book of Lord Shang, சீனம்: Shang chün shu) என்பது ஒரு சீன சட்டவியல், மெய்யியல் நூல். இந்த நூல் கிமு 359 - கிமு 338 ஆண்டளவில், போரிடும் நாடுகள் காலம் என அறியப்பட்ட காலத்தில் வாழ்ந்த நிலக்கிழார் Shang Yang அவர்களின் கடுமையான சட்ட விதிமுறைகளை விபரிக்கும் நூல் ஆகும். இந்த நூலின் மிகக் கடுமையான கொடுமையான விதிகளை பலர் விமர்சித்து உள்ளார்கள். எனினும் சிலர் அக் காலத்திற்கு இவை தேவைப்பட்டதாகவும் பொருத்தமானதாகவும் நியாப்படுத்தி உள்ளார்கள்.  
சாங்கின் கூற்றுப்படி சட்டங்கள் அரசை மக்களிடம் இருந்து நிலையாகப் பாதுகாப்பதற்கானவை. மக்கள் தன்னலம் மிக்கவர்கள், அறிவற்றவர்கள். நல்லது ஒன்றோ அறம் சார்ந்தது என்றோ புறவய நோக்கில் எதுவும் இல்லை. கீழ்படிதலே மிக முக்கியமானது.
# மார்ட்டின் கப்டில்

**மார்ட்டின் ஜேம்ஸ் கப்டில்** (*Martin James Guptill*, பிறப்பு: 30 செப்டம்பர் 1986) நியூசிலாந்து துடுப்பாட்ட வீரர். முதல்-வரிசை வலக்கை மட்டையாளரான இவர் நியூசிலாந்தின் பல வயதுக் குழுக்களையும் பிரதிநிதித்துவப் படுத்தினார்.  
2006 ஆம் ஆண்டில் இலங்கையில் இடம்பெற்ற 19-வயதுக்குட்பட்டோருக்கான உலகக்கிண்ணப் போட்டியில் நியூசிலாந்து அணியில் விளையாடினார். தனது முதலாவது முதல் தரப் போட்டியை 2006 மார்ச் மாதத்தில் விளையாடினார்.  
2009 சனவரியில் தனது முதலாவது ஒரு-நாள் போட்டியை மேற்கிந்தியத் தீவுகள் அணிக்கு எதிராக விளையாடி, முதல் போட்டியிலேயே சதமடித்த முதலாவது நியூசிலாந்தர் என்ற சாதனையைப் படைத்தார். தனது முதலாவது தேர்வு ஆட்டத்தை 2009 மார்ச் மாதத்தில் இந்தியா<nowiki/>வுக்கு எதிராக விளையாடினார்.
# மார்ட்டின் கப்டில்

## ஒருநாள் பன்னாட்டுத் துடுப்பாட்டம்

ஜனவரி 10, 2009 ஆம் ஆண்டில் ஓக்லாந்தில் நடைபெற்ற மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார். இவரின் முதல் போட்டியில் நூறு அடித்தார். இதன்மூலம் அறிமுகப் போட்டியில் நூறு ஓட்டங்களடித்த முதல் நியூசிலாந்து துடுப்பாட்ட வீரர் எனும் சாதனையைப் படைத்தார். கிறிஸ் கெயில் வீசிய பந்தில் ஆறு அடித்து இவரின் நூறாவது ஒட்டத்தை அடித்தார். மேலும் இறுதிவரை ஆட்டமிழக்காமல் 122 ஓட்டங்கள் எடுத்தார். இதன்மூலம் அறிமுகப் போட்டியில் அதிக ஓட்டங்கள் அடித்த முதல் நியூசிலாந்து துடுப்பாட்ட வீரர் மற்றும் சர்வதேச வீரர் எனும் சாதனையையும் படைத்தார். மேலும் மேற்கிந்தியத்தீவுகள் துடுப்பாட்ட அணிக்கு எதிராக இறுதிவரை ஆட்டமிழக்காமல் இருந்தவர் எனும் சாதனையைப் படைத்தார். மார்ச் 2009 இல் ஆமில்டன், நியூசிலாந்தில் நடைபெற்ற இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் அறிமுகமானார். இதில் போட்டியின் முதல் பகுதியில் 14 மற்றும் இரண்டாவது ஆட்டப் பகுதியில் 48 ஓட்டங்கள் எடுத்தார்.  
டிசம்பர் 14,2009 இல் நேப்பியர், நியூசிலாந்தில் பாக்கித்தான் துடுப்பாட்ட அணிக்கு எதிரான தேர்வுத் துடுப்பாட்டப் போட்டியின் இரண்டாவது ஆட்டப்பகுதியில் முதல் முறையாக பந்துவீசினார். இதில் சல்மான் பட் மற்றும் இம்ரான் பர்ஹாத் ஆகிய மட்டையாளர்களை வீழ்த்தினார். இந்தப் போட்டியில் 16 ஓட்டங்களை விட்டுக் கொடுத்து 2 மட்டையாளர்களை வீழ்த்தினார்.  
2013 ஆம் ஆண்டில் இங்கிலாந்திற்கு எதிரான தொடரில் அடுத்தடுத்து இரண்டு நூறுகளை அடித்தார். இலார்ட்சு துடுப்பாட்ட மைதானத்தில் நடைபெற்ற முதல் போட்டியில் இரண்டாவதாக விளையாடி இறுதிவரை ஆட்டமிழக்காமல் 103* ஓட்டங்கள் எடுத்தார். இவரின் *ஸ்டிரைக்ரேட்* 83.73 ஆகும். ரோஸ் பவுல், சவுதாம்ப்டனில் நடைபெற்ற இரண்டாவது போட்டியில் இறுதிவரை ஆட்டமிழக்காமல் 189* ஓட்டங்கள் எடுத்தார். இவரின் *ஸ்டிரைக்ரேட்* 121.93 ஆகும். இதன்மூலம் அதிக ஓட்டங்கள் எடுத்த நியூசிலாந்து துடுப்பாட்ட வீரர் எனும் சாதனையைப் படைத்தார். மேலும் ஒருநாள் பன்னாட்டுத் துடுப்பாட்டப் போட்டிகளில் 359 ஓட்டங்கள் எடுத்து அணியின் மொத்த ஓட்டங்களில் அதிக ஓட்டங்கள் எடுத்தவர்கள் பட்டியலில் ஐந்தவாது இடத்தைப் பெறுவதற்கு உதவினார். மேலும் இங்கிலாந்து மண்ணில் அதிக ஓட்டங்கள் எடுத்தவர்கள்பட்டியலில் விவியன் ரிச்சர்ட்ஸ்சின் சாதனைஅயை சமன் செய்தார்.
# மார்ட்டின் கப்டில்

## பன்னாட்டு சதங்கள்

### தேர்வு சதங்கள்

| மார்ட்டின் கப்திலின் தேர்வு சதங்கள் |  |  |  |  |  |  |
| --- | --- | --- | --- | --- | --- | --- |
| **1** | 189 | ஆமில்டன், நியூசிலாந்து | செடான் பூங்கா அரங்கம் | 2010 | வெற்றி |  |
| **2** | 109 | புலவாயோ, சிம்பாப்வே | குயின்சு விளையாட்டணி | 2011 | வெற்றி | } |
# மார்ட்டின் கப்டில்

## பன்னாட்டு சதங்கள்

### ஒருநாள் பன்னாட்டு சதங்கள்

| மார்ட்டின் கப்திலின் ஒரு-நாள் பன்னாட்டு சதங்கள் |  |  |  |  |  |  |
| --- | --- | --- | --- | --- | --- | --- |
| **1** | 122* | ஓக்லாந்து, நியூசிலாந்து | ஈடன் பூங்கா | 2009 | - |  |
| **2** | 105 | ஹராரே, சிம்பாப்வே | அராரே அணி | 2011 | வெற்றி |  |
| **3** | 103* | இலண்டன், இங்கிலாந்து, ஐக்கிய இராச்சியம் | இலார்ட்சு துடுப்பாட்ட மைதானம் | 2013 | வெற்றி |  |
| **4** | 189* | சவுதாம்ப்டன், இங்கிலாந்து, ஐக்கிய இராச்சியம் | ரோஸ் போல் | 2013 | வெற்றி |  |
| **5** | 111 | ஓக்லாந்து, நியூசிலாந்து | ஈடன் பூங்கா | 2014 | சமம் |  |
| **6** | 105 | ஆமில்டன், நியூசிலாந்து | செடான் பூங்கா அரங்கம் | 2015 | வெற்றி |  |
| **7** | 237* | வெலிங்டன், நியூசிலாந்து | வெஸ்ட்பாக் அரங்கு | 2015 | வெற்றி | } |
# மார்ட்டின் கப்டில்

## பன்னாட்டு சதங்கள்

### பன்னாட்டு இருபது20

| # | ஓட்டங்கள் | ஆட்டம் | எதிராக | நகரம்/நாடு | அரங்கு | ஆண்டு | முடிவு |
| --- | --- | --- | --- | --- | --- | --- | --- |
| **1** | 101* | 37 | பஃபல்லோ பார்க் | 2012 | வெற்றி |  |  |
| **2** | 105 | 73 | ஓக்லாந்து | ஈடன் பூங்கா | 2018 | தோல்வி | } |
# விக்கிப்பீடியா:முதற்பக்கக் கட்டுரைகள்/பெப்ரவரி 27, 2011

**வென் படம்** என்பது கணங்களின் முடிவுறு தொகுப்புகளுக்கிடையே ஏற்படக்கூடிய தொடர்புகளைப் பற்றிய விளக்கப் படமாகும். 1880களில் பிரித்தானிய தர்க்கவாதியும் மெய்யியலாளருமான ஜான் வென், கணங்களுக்கிடையே உள்ள தொடர்புகளைப் படங்களின் மூலம் விளக்கலாம் என்ற தனது கருத்திற்கு வடிவமைத்தார். வென்படங்கள், அடிப்படைக் கணக்கோட்பாட்டினைச் சொல்லித்தரவும், நிகழ்தகவு, தருக்கம், புள்ளியியல், மொழியியல், கணினியியல் ஆகிய துறைகளிலுள்ள எளிய கணங்களுக்கிடையேயுள்ள தொடர்புகளை விளக்கவும் பயன்படுத்தப்படுகிறது. வென் படங்கள் ஒரு தளத்தில் வரையப்பட்ட மூடிய வளைவரைகளைக் (curves) கொண்டவையாகும். அவை பொதுவாக ஒன்றின் மீது ஒன்று வெட்டிக்கொள்ளூம் வட்டங்களைக் கொண்டிருக்கும். வட்டத்தின் உட்பகுதி அதற்குரிய கணத்திலுள்ள உறுப்புகளையும் வெளிப்பகுதி அக்கணத்தில் இல்லாத உறுப்புகளையும் குறிக்கும். இரண்டு கணங்களைப் பற்றிய வென்படத்தில் ஒரு வட்டம் எல்லாவிதமான மரச்சாமான்களின் கணம், மற்றொன்று எல்லாவகையான மேசைகளின் கணம் என்றால் இரு வட்டங்களுக்கும் பொதுவான பரப்பு மரமேசைகளைக் குறிக்கும்.*மேலும்..*
---  
**ஜி. ஜி. பொன்னம்பலம்** (1901-1977) இலங்கையின் அரசியலில் 1940களிலும் 1950களிலும் மிகவும் அறியப்பட்டிருந்த இவர் ஒரு திறமையான குற்றவியல் வழக்கறிஞரும் ஆவார். நல்ல வாதத் திறமை கொண்ட பொன்னம்பலம் சிறந்த குற்றவியல் வழக்கறிஞராகப் புகழ் பெற்றார். 1934 இல் இடம்பெற்ற தேர்தலில் பருத்தித்துறைத் தொகுதியில் போட்டியிட்டு வெற்றி பெற்றார். 1944 இல் இலங்கைத் தமிழர் நலன்களைப் பேணும் நோக்கில் அகில இலங்கைத் தமிழ்க் காங்கிரஸ் என்னும் அரசியல் கட்சியை தொடக்கினார். இக் கால கட்டத்தில் இலங்கையில் அரசியல் சீர்திருத்தங்களுக்காக பிரித்தானிய அரசினால் ஏற்படுத்தப்பட்ட சோல்பரி ஆணைக்குழு முன் சிறுபான்மையினரின் பாதுகாப்புக்காக சமபல பிரதிநிதித்துவ முறை ஏற்படுத்தப்பட வேண்டும் என வாதிட்டார். இதன் மூலம் பொதுவாக இலங்கை அரசியலிலும், சிறப்பாக இலங்கைத் தமிழர் அரசியலிலும் பெரும் செல்வாக்குப் பெற்றார். அக்காலத்தில் "ஐம்பதுக்கு ஐம்பது" என்று பரவலாக அறியப்பட்ட இச் சமபல பிரதிநிதித்துவக் கொள்கையை அடிப்படையில் 1947 இல் இலங்கையின் முதலாவது நாடாளுமன்றத்துக்காக நடைபெற்ற தேர்தலில் போட்டியிட்ட தமிழ்க் காங்கிரஸ் பெரு வெற்றி பெற்றது. இவரது மகன், குமார் இனவாதிகளால் சுட்டுக் கொல்லப்பட்டார். *மேலும்..*
# அரசு உதவி பெறும் கல்லூரிகள் (இந்தியா)

இந்தியாவில் பதிவு செய்யப்பட்ட தனியார் அறக்கட்டளைகள், சமூக அமைப்புகள் மற்றும் சங்கங்கள் போன்றவற்றின் நிர்வாகத்தில் அரசின் கட்டுப்பாடுகளின் கீழ் செயல்படுத்தப்படும் கல்லூரிகளின் ஆசிரியர் மற்றும் அலுவலர்களுக்கு, அரசு கல்லூரிகளில் பணிபுரிபவர்களுக்கு இணையாக சம்பளம் மற்றும் உதவிகள் அரசால் அளிக்கப்படுகின்றன. இந்தக் கல்லூரிகள் **அரசு உதவி பெறும் கல்லூரிகள்** என்றழைக்கப்படுகின்றன.
# அரசு உதவி பெறும் கல்லூரிகள் (இந்தியா)

## இதையும் பார்க்க

- தமிழ்நாட்டிலுள்ள அரசு உதவி பெறும் கலை மற்றும் அறிவியல் கல்லூரிகள்.
# நேத்தன் மெக்கெல்லம்

**நேத்தன் லெஸ்லி மெக்கெல்லம்** (Nathan McCullum, பிறப்பு: செப்டம்பர் 1, 1980) நியூசிலாந்து துடுப்பாட்ட அணியின் முன்னாள் வீரர் ஆவார். இவர் நியூசிலாந்து அணிக்காக ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 போட்டிகளில் விளையாடினார். வலதுகை மட்டையாளரான இவர் வலதுகை புறத்திருப்பப் பந்து வீச்சாளர் ஆவார். 2016 ஐசிசி உலக இருபது20 போட்டிக்குப் பிறகு சர்வதேச போட்டிகளில் இருந்து தனது ஓய்வினை அறிவித்தார்.
# நேத்தன் மெக்கெல்லம்

## உள்ளூர்ப் போட்டிகள்

இவர் 2010 ஆம் ஆண்டு வரை உள்ளூர்ப் போட்டிகளில் விளையாடினார். இவர் *லங்காஷயர், புனே வாரியர்சு இந்தியா, சன்ரைசர்ஸ் ஐதராபாத் ,சிட்னி சிக்சர்ஸ்,மற்றும் கிளாமோர்கன்* அணிக்காக விளையாடினார். 2011 இந்தியன் பிரீமியர் லீக் தொடரில் இவர் சன்ரைசர்ஸ் ஐதராபாத் அணிக்காக விளையாடினார். இந்தத் தொடரில் 2 போட்டிகளில் விளையாடினார். துவக்கவீரராக களம் இறங்கிய இவர் 26 ஓட்டங்கள் எடுத்தார். இவரின் சராசரி 26.00 ஆகும். மேலும் இவரின் ஸ்டிரைக் ரேட் 118.18 ஆகும். பந்துவீச்சில் 5 ஓவர்கள் வீசி 34 ஓட்டங்களை விட்டுக்கொடுத்தார். பந்துவீச்சு சராசரி 6.80 ஆகும்.
# நேத்தன் மெக்கெல்லம்

## சர்வதேச போட்டிகள்

செப்டம்பர் 19, 2007 இல் தென்னாபிரிக்கத் துடுப்பாட்ட அணிக்கு எதிரான பன்னாட்டு இருபது20 போட்டியில் இவர் அறிமுகமானார்.இந்தப் போட்டியில் 4 பந்துகளில் 1 ஓட்டங்களை மட்டும் எடுத்து ரன் அவுட் முறையில் ஆட்டமிழந்தார்.இந்தப் போட்டியில் தென்னாப்பிரிக்க அணி 6 இலக்குகள் வித்தியாசத்தில் வெற்றி பெற்றது. பெப்ரவரி 15, 2009 ஆம் ஆண்டில் ஆத்திரேலியத் துடுப்பாட்ட அணிக்கு எதிரான போட்டியில் இவர் விளையாடினார். மார்ச் 26,2016 இல் கொல்கத்தா ,ஈடன் கார்டன்ஸ் அரங்கத்தில் நடைபெற்ற வங்காளதேசத் துடுப்பாட்ட அணிக்கு எதிரான போட்டியில் விளையாடினார். இந்தப் போட்டியில் இவர் சந்தித்த முதல் பந்திலேயே முஷ்பிகுர் ரகீம் பந்துவீச்சில் ஆட்டமிழந்தார். பின் பந்துவீச்சில், 2 ஓவர்கள் வீசி 6 ஓட்டங்களை விட்டுக்கொடுத்து 1 இலக்கினைக் கைப்பற்றினார். இந்தப் போட்டியில் நியூசிலாந்து அணி 75 ஓட்டங்கள் வித்தியாசத்தில் வெற்றி பெற்றது.  
செப்டம்பர் 8,2009 இல் கொழும்பில் நடைபெற்ற காம்பக் கோப்பைத் தொடரில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் இவர் அறிமுகமனார்.இந்தப் போட்டியில் 7 ஓவர்கள் வீசி 27 ஓட்டங்களை விட்டுக்கொடுத்தார். இதில் ஒரு ஓவரை மெய்டனாக வீசினார். ஆனால் இலக்கினைக் கைப்பற்றவில்லை. பின் மட்டையாட்டத்தில் இவர் சந்தித்த முதல் பந்திலேயே லசித் மாலிங்க பந்துவீச்சில் ஆட்டமிழந்தார். இந்தப் போட்டியில் இலங்கை அணி 97 ஓட்டங்கள் வித்தியாசத்தில் வெற்றி பெற்றது. ஆகஸ்டு 19,2009 இல் செஞ்சூரியனில் நடைபெற்ற தென்னாபிரிக்கத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் விளையாடினார். இந்தப் போட்டியில் துவக்க ஓவர்களை வீசினார். 5 ஓவர்களை வீசி 29 ஓட்டங்களி விட்டுக்கொடுத்தார். ஆனால் இலக்கினைக் கைப்பற்றவில்லை. பின் மட்டையாட்டத்தில் 14 பதுகளில் 10 ஓட்டங்களை எடுத்தார். இந்தப் போட்டியில் தென்னாப்பிரிக்க அணி 20 ஓட்டங்கள் வித்தியாசத்தில் வெற்றி பெற்றது. 2011 துடுப்பாட்ட உலகக்கோப்பை போட்டியில் இவர் நியூசிலாந்து அணிக்காக விளையாடினார். இந்தத் தொடரில் அரையிறுதி வரை சென்றனர்.  
2015 -2016 ஆம் ஆண்டுகளில் சதர்ன் எமிஸ்பர் தொடரின் முடிவோடு அனைத்து வடிவப் போட்டிகளிலிருந்தும் ஓய்வு பெறுவதாக அறிவித்தார்.
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

விக்கிபாசா கருவி சோதனை ஒருங்கிணைப்புத் திட்டப்பக்கம்.
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## பின்புலம்

விக்கிபாசா மைக்ரோசாஃப்ட் நிறுவனத்தின் விக்கிப்பீடியா கட்டுரைகளை மொழிபெயர்க்க உதவும் ஒரு கருவியாகும். பல மொழிகளில் அறிமுகப்படுத்தப்பட்டுள்ள இதில் தற்போது தமிழ் மொழியை சேர்க்கும் ஆய்வுகள் நடை பெற்று வருகின்றன. விக்கிபாசா திட்டத்தின் தலைமை ஆய்வாளர் குமரன் தமிழ் விக்கிப்பீடியர்கள் விக்கிபாசா கருவியினை பயன்படுத்தி தங்கள் கருத்துகளையும் எண்ணங்களையும் தெரியப்படுத்த வேண்டுமென்று வேண்டுகோள் விடுத்துள்ளார். இந்த சோதனைத் திட்டத்தினை ஒருங்கிணைக்கவும், விக்கிப்பாசா குறித்தான விக்கி சமூக உரையாடல்கள் அனைத்தையும் ஒரு திறந்த வெளியில் ஆவணப்படுத்தவும் இத்திட்டம் தொடங்கப்பட்டுள்ளது. இப்ப்க்கத்தின் மூலம் விக்கி சமூகமும் விக்கிபாசா நிரலாளர்களும் உரையாடலாம்.
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## வழிகாட்டுக் குறிப்புகள்

- தமிழுக்கான விக்கிபாசா கருவி இன்னும் உருவாக்க கட்டத்தில் (developmental phase) தான் உள்ளது. நேரடியாக விக்கிப்பீடியாவில் பயன்படுத்தும் அளவுக்கு அதன் தரம் போதாது. எனவே இதனைப் பயன்படுத்தி கட்டுரைகளை நேரடியாக உருவாக்க வேண்டாம். அவரவர் பயனர்வெளியில் பயன்படுத்திப்பார்க்கலாம். கருவியால் உருவாக்கப்படும் தமிழ் உள்ளடக்கத்தை பயனர்கள் நேரடியாக சோதித்து சரிசெய்யாமல் கட்டுரைவெளியில் இணைக்கவேண்டாம்.  
- விக்கிபாசாவை பரிசோதித்து பார்த்து, அனுபவமிக்க தமிழ் விக்கிப் பயனர்கள், தங்களுக்குப் புலனாகும் குறைபாடுகள், காண விரும்பும் முன்னேற்றங்கள் ஆகியவற்றை இங்கு பதிவு செய்யலாம்.  
- இது ஒரு சோதனைத் திட்டம் மட்டுமே. இதனால்** விக்கிபாசாவைத் தமிழ் விக்கிப்பீடியா எந்த அதிகாரபூர்வ விதத்திலும் அங்கீரிக்கவில்லை**. (This testing effort should not be taken as any sort of endorsement for Wikibasha from the Tamil wikipedia community).  
- இக்கருவியினை ஒரு மொழிபெயர்ப்பு உதவிக் கருவியாக (translation aid) மட்டுமே அணுக வேண்டும். தரம் உயர்ந்தாலும், இயந்திர மொழிபெயர்ப்புக்கு முழுக்க இதனை பயன்படுத்தக்கூடாது.
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## நிரல்கள் கிடைக்குமிடம்

தற்போது விக்கிபாசா சோதனைப் பதிப்பானது மீடியாவிக்கி நீட்சியாக அப்பாச்சே 2 உரிமத்தின் கீழும் பகுதியாக GPL v2 உரிமத்தின் கீழும் கிடைக்கிறது.
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## திறமூல மென்பொருள் உருவாக்குனர்களுக்கான அழைப்பிதழ்

விக்கி சமூக ஆர்வலர்களின் பின்னூட்டுகளையும், விக்கிமீடியா வழு அறிக்கைப் பதிகையில் பதிவுசெய்யப்பட்ட வழுக்களையும், அம்சங்களையும் நாங்கள் மதிக்கிறோம். தற்பொழுது, பதிவுசெய்யப்பட்ட வழுக்களையும் அம்சங்களையும் பொருத்துவதன்மூலம் நாங்கள் விக்கிபாசாவை மேண்மையாக்க முயற்சிசெய்துவருகிறோம். உலகம் முழுவதும் உள்ள விக்கீப்பயனர்களுக்கு விக்கிபாசாவை மேலும் பயனுள்ளதாக்க திறமூல மென்பொருள் உருவாக்குனர்களையும் பங்குகொள்ள அழைக்கிறோம். தாங்கள் ஏதாவதொரு வழுவையோ அல்லது அம்சத்தையோ பொருத்தவிரும்பினால், நாங்கள் உதவ காத்திருக்கிறொம்.--WikiBhasha.MSR 11:27, 4 மார்ச் 2011 (UTC)
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## புத்தகக்குறியாக கிடைக்குமிடம்

இது புத்தகக்குறியாக விக்கிபாசா தளத்தில் கிடைக்கிறது.
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## கையேடு

விக்கிபாசாவின் பயனர் கையேடு இங்கு கிடைக்கிறது.
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## பயனர் கருத்துக்கான அழைப்பு

இக்கருவியை விக்கி சமூக ஆர்வலர்களுக்கு மிகவும் பயனுள்ளதாக உருவாக்க நாங்கள் ஆர்வமாக உள்ளோம். மைக்ரோசாஃப்ட் இந்திய ஆய்வகம் (Microsoft Research India), பல்வேறு விக்கி சமூக ஆர்வலர்களிடமிருந்து விக்கிப்பாசா குறித்தான பயன்பாடுகள், குறைபாடுகள், கருத்துகள், எண்ணங்கள் மற்றும் காண விரும்பும் முன்னேற்றங்கள் ஆகியவற்றை புரிந்துகொள்ள ஆர்வமாக உள்ளது. இதுகுறித்து பல மொழி விக்கிப்பீடியாக்களுடன் தொடர்பு கொண்டுள்ளோம்.  
நல்ல மொழிபெயர்ப்பி ஏதுமில்லாத சூழ்நிலையில் இக்கருவியை எப்படி மிகவும் பயனுள்ளதாகச் செய்யமுடியும் என்பதை அறிந்துகொள்ள விரும்புகிறோம். இதுபோன்ற கருவியை விக்கி சமூக ஆர்வலர்கள் பயன்படுத்த அதிலிருக்கவேண்டிய குறைந்தபட்ச அம்சங்கள் எவை என்பதை புரிந்துகொள்வதற்காக, தமிழில் தற்போது விக்கிபாசா ஒரு சோதனை திட்டமாக மட்டுமே வெளியிடப்பட்டுள்ளது. எனவே, தமிழ் விக்கிப்பீடியர்கள் விக்கிபாசா கருவியினை பயனர்வெளியில் பயன்படுத்தி தங்கள் கருத்துகளையும் எண்ணங்களையும் எங்களுக்கு தெரியப்படுத்த வேண்டுமென்று கேட்டுக்கொள்கிறோம்.  
மேலும், விக்கிபாசா மீடியாவிக்கி திறந்த வெளியில் இருப்பதால், விக்கிப்பீடியர்களும் இக்கருவியை நேரடியாகவே மேம்படச்செய்ய அழைக்கிறோம். --WikiBhasha.MSR 04:22, 1 மார்ச் 2011 (UTC)  
விக்கிபாசாவை விக்கி சமூக ஆர்வலர்களுக்கு அறிமுகப்படுத்த நாங்கள் online பட்டறைகளும் ஏற்படுத்தியுள்ளோம். விருப்பமுள்ளவர்கள் இங்கே சென்று பார்க்கவும்.--WikiBhasha.MSR 11:27, 2 மார்ச் 2011 (UTC)
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## வழு அறிக்கைகள்

இக்கருவியில் உள்ள வழுக்களையும் வேறு மேம்பாட்டுக்கான கோரிக்கைகளையும் விக்கிமீடியா வழு அறிக்கைப் பதிகையில் பதிந்து கவனித்து வரலாம்.
- விக்கிபாசா தொடர்பான வழு அறிக்கைகள்
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## பயனர் கருத்துக்கள்

### நற்கீரன்

- கட்டற்ற மென்பொருளாக வெளியிட்டிருப்பது வரவேற்கத்தக்கது.
- நிறுவுதலுக்கான வழிகாட்டிகள் நன்று, நிறுவுதல் இலகு.
- இரண்டு பக்கத்தையும் நேரடியாக பார்ப்பது இலகுவாக உள்ளது.
- Collect, Compose, Submit படிகள் எளிமையாக உள்ளன.
- தொடர்ச்சியாகத் தோன்றும் Original என்ற பப் அப் இடையூறு தருகிறது. அதை தடுப்பதற்கான தெரிவு நல்லதாக அமைந்தது.
- மொழிபெயர்ப்பின் தரம் பற்றி தற்போது மதிப்பீடு செய்யவில்லை.
- **ஒரு பகுதியை நகல் (copy) எடுபபது சிக்கலாக உள்ளது. ஒரு பகுதியை முழுமையாக நகல் எடுக்க முடியவில்லை. நான் IE 7 பயன்படுத்துகிறேன். Ctrl + C வேலை செய்வதாகத் தெரியவில்லை.**
- மேலோட்டமாகப் பார்க்கையில் கட்டுரை ஆக்கத்தின் போது மிகவும் பயன்படுத்தக்க கருவியாகத் தெரிகிறது.
- நகல் எடுப்பது ஒட்டுவது இன்னும் intutive ஆக இல்லை. நான் நினைத்தன், அது மஞ்சளாக இருந்தால், அதை நகல் எடுக்கலாம் என்று, ஆனால் இரண்டு முறை செடுக்கிய பின்னரே நகல் எடுக்க முடியும். click செய்து நகல் எடுத்து ஒட்டுவதை ஏதுவாக்கினால் நன்று. நகல் ஒட்டில் ஏதோ வழு இருப்பது போலவே தெரிகிறது.  
--Natkeeran 00:55, 3 மார்ச் 2011 (UTC)  
::தங்களின் பின்னூட்டு தகவல்களுக்கு மிக்க நன்றி. தங்களின் IE-7யை IE-8ஆக upgrade செய்தால், நகலெடுப்பது (Ctrl+c) சாத்தியமாகும். விக்கிபாசாவை மேலும் பயனுள்ளதாக்க தங்களிடம் ஏதாவது குறிப்பிட்ட கருத்துக்களிருந்தால் தெரிவிக்கவும். தங்களுக்கு தேவைப்பட்டால் நாளை நடக்கவிருக்கும் online பட்டறையில் தங்களை சந்திக்க காத்திருக்கிறோம். --WikiBhasha.MSR 10:49, 3 மார்ச் 2011 (UTC)
# விக்கிப்பீடியா:விக்கிபாசா சோதனைத் திட்ட ஒருங்கிணைப்பு

## பயனர் கருத்துக்கள்

### இரவி

திறமூலமாக விட்டிருப்பது வரவேற்கத்தக்க முயற்சி. இத்திட்டத்தில் உழைத்த அனைவருக்கும் பாராட்டுகளும் நன்றிகளும்.
::தங்களின் பாராட்டுகளுக்கும், நன்றிகளுக்கும் முக்கியமாக பின்னூட்ட கருத்துக்களுக்கும் மிக்க நன்றி. எங்களின் பதில் கீழே வரிகளின் ஊடாக (in-line) உள்ளது.--WikiBhasha.MSR 08:08, 4 மார்ச் 2011 (UTC)
- disable translation popup இயல்பிருப்பாக இருக்க வேண்டும். திரும்பத் திரும்ப original என்று தலைப்பிட்டு வருவது இடையூறாக உள்ளது.
::இதற்காக விக்கிமீடியா வழு அறிக்கைப் பதிகையில் ஏற்கனவே பதிவாகியுள்ள ஒரு வழுவை திருப்பவும் திறந்துள்ளேன். --WikiBhasha.MSR 08:08, 4 மார்ச் 2011 (UTC)
- எழுதும் பெட்டியை இன்னும் பெரிதாக்கலாம். உரைப்பெட்டிகளுக்கு மேலே உள்ள பகுதிகளை collapse செய்வது போல் இருக்கலாம்.
::நல்ல கருத்து. இதற்காக விக்கிமீடியா வழு அறிக்கைப் பதிகையில் புதிதாக ஒரு வழுவை திறந்துள்ளேன்.--WikiBhasha.MSR 08:08, 4 மார்ச் 2011 (UTC)
- விக்கிப்பீடியாவின் உட்பொதிந்துள்ள தமிழ் எழுது கருவி, பயர்பாக்சு தமிழ்விசை நீட்சி போன்றவற்றைப் பயன்படுத்த முடியவில்லை. இது மீடியாவிக்கி நீட்சி என்பதால் வழமையான விக்கிப்பீடியா உரைப்பெட்டி போலவே செயல்பட்டால் நன்று. எல்லாருடைய கணினியிலும் தமிழ் எழுதுவதற்கான எ-கலப்பை, NHM எழுதி போன்றவறை இருக்கும் என எதிர்பார்க்க இயலாது.
::இதனை ஏற்கனவே திரு. குறும்பன்அவர்கள் தெரிவித்திருக்கிறார். இதனை ஒரு வழுவாக விக்கிமீடியா வழு அறிக்கைப் பதிகையில் பதிவு செய்து கவனித்து வருகிறோம்.--WikiBhasha.MSR 08:08, 4 மார்ச் 2011 (UTC)
- கருவி இன்னும் வேகமாக செயற்பட்டால் நன்று. scratch pad திறந்தால் நகர்த்தவோ மூடவோ முடியாமல் தொல்லை தந்தது (உபுண்டு, பயர்பாக்சு). விண்டோசில் வேகம் பரவாயில்லாமல் இருந்தது.
::விக்கிபாசாவை வேகப்படுத்த முயற்சி செய்துவருகிறோம்.--WikiBhasha.MSR 08:08, 4 மார்ச் 2011 (UTC)
- ஆங்கில விக்கியில் இருந்து வரும் போது, ஒரு முறை தமிழ் என்று தேர்ந்தெடுத்த பிறகு, அதுவே நினைவு வைத்துக் கொண்டால் பரவாயில்லை (cookie மூலம்). ஒவ்வொரு முறையும் திரும்பத் திரும்ப மொழியைத் தேர்ந்தெடுக்க வேண்டாமே?
::நல்ல கருத்து. ஆனால் cookieன் பயன்பாடு நம்பகத்தன்மையற்றது. ஏனெனில் cookieயை பல பயனர்கள் முடக்கிவிடுகின்றனர். மேலும் இவை ஓரு sessionக்கு மட்டுமே பயன்படும். இருப்பினும் இந்த பயன்பாட்டை கொண்டுவர முயற்சிசெய்துவருகிறோம்.--WikiBhasha.MSR 08:08, 4 மார்ச் 2011 (UTC)
- சந்தையில் இலவசமாக கிடைக்கும் மற்ற மொழிபெயர்ப்பிகளை விட கூடுதல் உரைப்பகுதியை மொழிபெயர்ப்பது போல் தெரிகிறது. எனினும், உரையின் தரம் புரிந்து கொள்ளும் படி இல்லை. --இரவி 14:23, 3 மார்ச் 2011 (UTC)
::மொழிபெயர்ப்பியின் தரத்திற்கான தங்களின் கருத்தை நாங்கள் முழுதும் புரிந்துகொள்கிறோம். மைக்ரோசாஃப்ட் ஆங்கிலம்-தமிழ் மொழிபெயர்ப்பியின் தரம் உயர்த்தவேண்டிய காரணத்திலிருப்பதால், இதனை அதிகாரப்பூர்வமாக இன்னும் வெளியிடவில்லை. எனினும் விக்கிபாசாவிற்காக தமிழ் விக்கி சமூக ஆர்வலர்களிடம் தொடர்புகொள்ள நினைத்ததால் ஆங்கிலம்-தமிழ் மொழிப்பெயர்ப்பியை விக்கிபாசாவில் சேர்த்தோம். கூடுதல் தரவுகள் மொழிப்பெயர்ப்பியின் தரத்தினை உயர்த்தலாம்.--WikiBhasha.MSR 08:08, 4 மார்ச் 2011 (UTC)
# ஆரிய மாயை

**ஆரிய மாயை** (*Arya Mayai*) என்ற நூல் கா. ந. அண்ணாதுரை (அண்ணா) எழுதிய ஒரு சிறு நூலாகும். மிகுந்த சர்ச்சைகளை ஏற்படுத்திய அண்ணாவின் சில நூல்களுள் இதுவும் ஒன்று. இந்நூலில் ஆரியர்களாகிய பிராமணர்கள் கடுமையாகச் சாடப்பட்டுள்ளதாகவும், ஆரிய இனச்சேர்க்கை, திரைமறைவுகளை உருவகப்படுத்தும் விதமாக எழுதப்பட்டிருப்பதாக விமர்சனம் வைக்கப்பட்டது. இந்தக் காரணங்களுக்காகவும், கிளர்ச்சி செய்கின்ற நூல் என்ற காரணத்திற்காகவும் அவருக்கு ரூபாய் 700 அபராதம் மற்றும் 6 மாதங்கள் சிறைத்தண்டணையும் சென்னை மாநில அரசால் அண்ணாவுக்கு அளிக்கப்பட்டது.
# ஆரிய மாயை

## நூலில் அண்ணாவின் முன்னுரை

ஆரிய மாயை எனும் இச்சிறு நூல், நான் பல சமயங்களிலே எழுதிய கட்டுரைகளைத் தொகுத்தும், இன எழுச்சிக்குப் பாடுபடும் ஆற்றலறிஞர்களின் ஆராய்ச்சிகளைத் திரட்டியும் வெளியிடப்படுகிறது. மேற்கோள்கள் பல தரப்பட்டுள்ளன. படிக்க மட்டுமேயன்றிப் பிறருக்கு விளக்கவும், மாற்றாரின் எதிர்ப்புரைகளுக்கு மறுப்புரை தரவும் இந்நூல் பெரிதும் பயன்படும் என்று கருதுகிறேன். பேச்சளர்களுக்குப் பேருபகாரியாக இந்நூல் இருக்கும்.
# ஆரிய மாயை

## நூலைப் பற்றி அண்ணா

ஆரிய மாயை வழக்குக்காக பலமுறை முக்கியமான அலுவல்களையெல்லாம் விட்டு விட்டு திருச்சிக்குச் சென்று வருகிறேன். அடிக்கடி வாயிதா போடுகிறார்கள். கம்பராமாயண சீலர் கலாரசிகர் தோழர் பாஸ்கரத் தொண்டைமானைத் தான் இந்த வழக்கை விசாரிப்பதற்காக ஏற்படுத்தியிருக்கிறார்கள். ஆரிய மாயைக்கு அவர் தடை விதித்து என்னைச் சிறையில் தள்ளினால் மறுநாளே ஆயிரக்கணக்கான துண்டுப் பிரசுரங்கள் மூலம் ஆரிய மாயை அச்சாகி எங்கும் பறக்குமே! சர்க்கார் இப்போது ஆரிய மாயை, இலட்சிய வரலாறு, இராவண காவியம் போன்ற நல்ல நூல்களைப் படித்து வருவது பற்றி மிகவும் மகிழ்ச்சி அடைகிறேன்.அண்ணாத்துரை உள்ளதைத்தான் எழுதினான் என்ற அவர்களுக்கு நன்று தெரிந்ததே. சர்க்கார் நூல்களின் மீது தடைவிதிப்பதை விட்டுவிட்டு முக்கியமாகச் செய்யவேண்டிய காரியங்களில் ஈடுபடுவது நல்லது.
# கைல் மில்ஸ்

**கைல் டேவிட் மில்ஸ்** (Kyle David Mills, பிறப்பு: மார்ச்சு 15, 1979) நியூசிலாந்து துடுப்பாட்ட அணியின் முன்னாள் பந்துவீச்சாளர் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார். வலதுகை விரைவு-மித பந்துவீச்சுசாளரான இவர் வலதுகை துடுப்பாளரும் ஆவார். இவர் இறுதிக்கட்ட ஓவர்களில் விரைவாக ஓட்டங்கள் சேர்ப்பதில் வல்லவராக இருந்தார். அக்டோபர், 2009 ஆம் ஆண்டில் பன்னாட்டுத் துடுப்பாட்ட அவையின் சிறந்த ஒருநாள் பன்னாட்டுத் துடுப்பாட்ட வீரர்களுக்கான தரவரிசையில் முதலிடம் பிடித்தார். இவர் ஆக்லாந்து மாகாணத் துடுப்பாட்ட அணிக்காகவும், இந்தியன் பிரீமியர் லீக் தொடர்களில் கிங்சு இலெவன் பஞ்சாபு மற்றும் மும்பை இந்தியன்ஸ் அணிக்காகவும் விளையாடியுள்ளார்.
# கைல் மில்ஸ்

## ஆரம்பகால வாழ்க்கை

கைல் டேவிட் மில்ஸ் மார்ச்சு 15, 1979 இல் ஓக்லாந்தில் பிறந்தார். இவர் கை தஹு மரபைச் சேர்ந்தவர் ஆவார். இவர் முர்வேலிலுள்ள துவக்கப்பள்ளியில் கல்வி பயின்றார். மேலும் மக்லியன்ஸ் கல்லூரியில் பட்டம் பயின்றார்.
# கைல் மில்ஸ்

## சர்வதேச போட்டிகள்

### தேர்வுத் துடுப்பாட்டம்

இவர் 2004 ஆம் ஆண்டில் நியூசிலாந்து துடுப்பாட்ட அணி இங்கிலாந்தில் சுற்றுப் பயணம் செய்து விளையாடியது. சூன் 10 இல் நாட்டின்ஹாமில் நடைபெற்ற இங்கிலாந்து துடுப்பாட்ட அணிக்கு எதிரான மூன்றாவது தேர்வுத் துடுப்பாட்டப் போட்டியில் இவர் அறிமுகமானார்.  
இந்தப் போட்டியின் முதல் ஆட்டப் பகுதியில் 4 பந்துகளில் ஓட்டம் ஏதும் எடுக்காமல் ஹோகார்டின் பந்துவீச்சில் ஆட்டமிழந்தார். பின் பந்துவீச்சில் 6 ஓவர்கள் வீசி 31 ஓட்டங்கள் விட்டுக்கொடுத்தார். இதில் 2 ஓவர்களை *மெய்டனாக* வீசினார். இவரின் பதுவீச்சு சராசரி 5.16 ஆகும்.இரண்டாவது ஆட்டப் பகுதியில் 21 பந்துகளில் 8 ஓட்டங்கள் எடுத்து கிலெசின் பந்துவீச்சில் ஆட்டமிழந்தார். இரண்டாவது ஆட்டப்பகுதியில் இவருக்கு பந்துவீச வாய்ப்பு வழங்கப்படவில்லை.இந்தப் போட்டியில் இங்கிலாந்து அணி 4 இலக்குகள் வித்தியாசத்தில் வெற்றி பெற்றது. மார்ச் 18, 2009 இல் இந்தியத் துடுப்பாட்ட அணி நியூசிலாந்தில் சுற்றுப் பயணம் செய்து விளையாடிய தொடரில் விளையாடும் வாய்ப்பினைப் பெற்றார். இதன் முதல் போட்டியின் முதல் ஆட்டப் பகுதியில் இவர் சந்தித்த முதல் பந்திலேயே முனாஃப் படேலின் பந்துவீச்சில் ஆட்டமிழந்தார். பின் பந்துவீச்சில் 22 ஓவர்கள் வீசி 98 ஓட்டங்கள் விட்டுக்கொடுத்தார். இதில் 4 ஓவர்களை *மெய்டனாக* வீசி ஹர்பஜன் சிங்கின்<nowiki/>இலக்கினைக் கைப்பற்றினார். இவரின் பதுவீச்சு சராசரி 4.45 ஆகும்.இரண்டாவது ஆட்டப் பகுதியில் 2 ஓவர்கள் வீசி 21 ஓட்டங்களை விட்டுக் கொடுத்தார். இந்தப் போட்டியில் இந்திய அணி 10 இலக்குகள் வித்திதியாசத்தில் வெற்றி பெற்றது.
# கைல் மில்ஸ்

## சர்வதேச போட்டிகள்

### ஒருநாள் பன்னாட்டுத் துடுப்பாட்டம்

ஏப்ரல் 15, 2001 இல் சார்ஜா அமீரகத்தில் நடைபெற்ற ஏ ஆர் ஒய் கோப்பைக்கான தொடரில் பாக்கித்தான் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.  
பெப்ரவரி, 2007 ஆம் ஆண்டில் ஆத்திரேலிய தொடரில் காயம் ஏற்பட்டதனால் இவர் 2007 துடுப்பாட்ட உலகக்கிண்ணத் தொடரில் இருந்து விலகினார்.பின் நியூசிலாந்துன் அணி 2007 டிசம்பர் மாதத்தில் தென்னாப்பிரிக்காவில் சுற்றுப்பயணம் செய்து விளையாடியது .இந்தத் தொடரில் விளையாடும் வாய்ப்பினைப் பெற்றார்.
# ஜேகப் ஓரம்

**ஜேகப் டேவிட் பிளிப் ஓரம்** (Jacob David Philip Oram, பிறப்பு: சூலை 28, 1978), நியூசிலாந்து அணியின் முன்னாள் சகலதுறை ஆட்டக்காரர். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார். இவர் இடதுகை துடுப்பாளரும், வலதுகை மிதவேக பந்துவீச்சாளரும் ஆவார். இவர் சென்ட்ரல் மாவட்ட அணி இந்தியன் பிரீமியர் லீக் போட்டியில் சென்னை சூப்பர் கிங்ஸ், மும்பை இந்தியன்ஸ் மற்றும் ராஜஸ்தான் ராயல்ஸ் அணிகளில் விளையாடியுள்ளார். மேலும் இவர் *சிட்டகாங் கிங்ஸ், காஸி டேங் மற்றும் யுவா நெக்ஸ்ட்* ஆகிய அணிகளுக்காக உள்ளூர்ப் போட்டிகளில் விளையாடியுள்ளார்.
# ஜேகப் ஓரம்

#### இறுதிப் போட்டி

2009 ஆம் ஆண்டில் நியூசிலாதுத் துடுப்பாட்ட அணி இலங்கையில் சுற்றுப் பயணம் செய்து விளையாடியது.ஆகத்து 26 இல் கொழும்பில் நடைபெற்ற இலங்கைத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 52 பந்துகளில் 24 ஓட்டங்கள் எடுத்து ரங்கன ஹேரத்தின்<nowiki/>பந்துவீச்சில் ஆட்டமிழந்தார். பின் பந்துவீச்சில் 21 ஓவர்கள் வீசி 56 ஓட்டங்கள் விட்டுக்கொடுத்தார். ஆனால் இலக்கினைக் கைப்பற்றவில்லை. இதில் 7 ஓவர்களை *மெய்டனாக* வீசினார். இவரின் பதுவீச்சு சராசரி 2.66 ஆகும். இரண்டாவது ஆட்டப் பகுதியில் 148 பந்துகளில் 56 ஓட்டங்கள் எடுத்தார். இந்தப்போட்டியில் இலங்கை அணி 96 ஓட்டங்கள் வித்தியாசத்தில் வெற்றி பெற்றது.
# ஜேகப் ஓரம்

## ஒருநாள் பன்னாட்டுத் துடுப்பாட்டம்

சனவரி 4, 2001 இல் வெலிங்டனில் சிம்பாப்வே துடுப்பாட்ட அணிக்கு எதிரான இரண்டாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் 4 ஓவர்கள் வீசி 17 ஓட்டங்களை விட்டுக்கொடுத்தார். ஆனால் இலக்கினைக் கைப்பற்றவில்லை. இந்தப் போட்டியில் நியூசிலாந்து அணி 4 இலக்குகள் வித்தியாசத்தில் வெற்றி பெற்றது.
# ஜேகப் ஓரம்

## ஒருநாள் பன்னாட்டுத் துடுப்பாட்டம்

#### இறுதிப் போட்டி

2012 ஆம் ஆண்டில் நியூசிலாதுத் துடுப்பாட்ட அணி இலங்கையில் சுற்றுப் பயணம் செய்து விளையாடியது.நவம்பர் 6 இல் கண்டியில் நடைபெற்ற இலங்கைத் துடுப்பாட்ட அணிக்கு எதிரான மூன்றாவது ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியில் 4 பந்துகளில் 2 ஓட்டங்கள் எடுத்து குசல் மெண்டிசு பந்துவீச்சில் ஆட்டமிழந்தார்.பின் பந்துவீச்சில் 7 ஓவர்கள் வீசி 43 ஓட்டங்களை விட்டுக்கொடுத்தார். இதில் 1 ஓவரை *மெய்டனாக* வீசினார். ஆனல் இவர் இலக்கினைக் கைப்பற்றவில்லை. இந்தப் போட்டியில் இலங்கை அணி 7 இலக்குகள் வித்தியாசத்தில் வெறி பெற்றது.
# மார்ச் 2011

**மார்ச் 2011** (*March 2011*), ஒரு செவ்வாய்க்கிழமை ஆரம்பித்து 31 நாட்களின் பின்னர் ஒரு வியாழக்கிழமை முடிவடைகிறது. தமிழ் நாட்காட்டியின் படி பங்குனி மாதம் மார்ச் 15 செவ்வாய்க்கிழமை தொடங்கி, 2011 ஏப்ரல் 13 புதன்கிழமை முடிவடையும்.
# மார்ச் 2011

## சிறப்பு நாட்கள்

- மார்ச் 2 - மகா சிவராத்திரி
- மார்ச் 3 - மகா சிவராத்திரி (சில இடங்களில்)
- மார்ச் 8 - அனைத்துலக பெண்கள் நாள்
- மார்ச் 13 - கச்சியப்ப சிவாச்சாரியார் குருபூசை
- மார்ச் 19 - பங்குனி உத்தரம்
- மார்ச் 19 - ஹோலி
- மார்ச் 22 - காரைக்கால் அம்மையார் குருபூசை
# மார்ச் 2011

## நிகழ்வுகள்

---
# ஜெசி ரைடர்

**ஜெசி டானியல் ரைடர்** (*Jesse Daniel Ryder*, பிறப்பு: ஆகத்து 6, 1984), நியூசிலாந்து அணியின் முன்னாள் சகலதுறை ஆட்டக்காரர். இவர் இடதுகை துடுப்பாளரும், வலதுகை மிதவேகப் பந்துவீச்சாளரும் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய போட்டிகளில் விளையாடியுள்ளார்.  
2002 ஆம் ஆண்டில் 19 வயதிற்கு உட்பட்ட துடுப்பாட்ட உலகக்கிண்ணத் தொடரில் நியூசிலாந்து துடுப்பாட்ட அணியின் தலைவராக நியமிக்கப்பட்டார். இவர் வெலிங்டன் மற்றும் மத்திய மாவட்ட துடுப்பாட்ட அணிகளுக்காக உள்ளூர்ப் போட்டிகளில் விளையாடினார். மேலும் இவர் முதல் தரத் துடுப்பாட்டம் மற்றும் பட்டியல் அ துடுப்பாட்டங்களில் விளையாடியுள்ளார். மேலும் எச்செக்ஸ் மாகாணத் துடுப்பாட்டப் போட்டிகளிலும் விளையாடியுள்ளளார். இந்தியன் பிரீமியர் லீக் தொடரில் பெங்களூர் ராயல் சேலஞ்சர்ஸ்,புனே வாரியர்சு இந்தியா மற்றும் டெல்லி டேர்டெவில்ஸ் அணிகளுக்காக விளையாடியுள்ளார்.
# ஜெசி ரைடர்

## சர்வதேச போட்டிகள்

### தேர்வுத் துடுப்பாட்டம்

இவர் 2008 ஆம் ஆண்டில் நியூசிலாந்துத் துடுப்பாட்ட அணி வங்காளதேசத்தில் சுற்றுப் பயணம் செய்து விளையாடியது அக்டோபர் 17 இல் சிட்டகொங்கில் நடைபெற்ற வங்காளதேசத் துடுப்பாட்ட அணிக்கு எதிரான முதல் தேர்வுத் துடுப்பாட்டப் போட்டியில் இவர் அறிமுகமானார். இந்தப் போட்டியின் முதல் ஆட்டப் பகுதியில் 5 பந்துகளில் 1 ஓட்டம் எடுத்து சகீப் அல் அசன் பந்துவீச்சில் ஆட்டமிழந்தார். பின் பந்துவீச்சில் 3 ஓவர்கள் வீசி 10ஓட்டங்கள் விட்டுக்கொடுத்தார். இதில் 1 ஓவரை *மெய்டனாக* வீசினார். ஆனால் இலக்கினைக் கைப்பற்றவில்லை. இவரின் பதுவீச்சு சராசரி 0.70 ஆகும். இரண்டாவது ஆட்டப் பகுதியில் 101 பந்துகளில்38 ஓட்டங்கள் எடுத்து *ரன் அவுட்* ஆனார். இதில் 4 நான்குகளும் அடங்கும். இந்தப் போட்டியில் நியூசிலாந்து அணி 3 இலக்குகள் வித்தியாசத்தில் வெற்றி பெற்றது.
# ஜெசி ரைடர்

## சர்வதேச போட்டிகள்

### தேர்வுத் துடுப்பாட்டம்

#### இறுதிப் போட்டி

2011 ஆம் ஆண்டில் நியூசிலாந்துத் துடுப்பாட்ட அணி ஆத்திரேலியாவில் சுற்றுப் பயணம் செய்து விளையாடியது. டிசம்பர் 9 இல் ஹோபார்ட்டில் நடைபெற்ற ஆத்திரேலியத் துடுப்பாட்ட அணிக்கு எதிரான இரண்டாவது தேர்வுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியின் முதல் ஆட்டப் பகுதியில் 10 பந்துகளில் ஓட்டங்கள் ஏதும் எடுக்காமல் பட்டின்சன் பந்துவீச்சில் ஆட்டமிழந்தார். இரண்டாவது ஆட்டப் பகுதியில் 28 பந்துகளில் 16 ஓட்டங்கள் எடுத்தார். இந்தப்போட்டியில் நியூசிலாந்து துடுப்பாட்ட அணி 7 ஓட்டங்கள் வித்தியாசத்தில் வெற்றி பெற்றது.
# ஜெசி ரைடர்

## ஒருநாள் பன்னாட்டுத் துடுப்பாட்டம்

பெப்ரவரி 9, 2008 இல் வெலிங்டனில் இங்கிலாந்து துடுப்பாட்ட அணிக்கு எதிரான முதலாவது ஒருநாள் பன்னாட்டுத் துடுப்பாட்டப் போட்டியில் இவர் அறிமுகமானார்.இந்தப் போட்டியில் துவக்கவீரராக களம் இறங்கிய இவர் 50 பந்துகளில் 31 ஓட்டங்களை எடுத்தார்.இதில் நான்கு 4 மற்றும் 1 ஆறுகள் அடங்கும். இவரின் *ஸ்டிரைக் ரேட் 62.00 ஆகும்.*
# ஜெசி ரைடர்

## ஒருநாள் பன்னாட்டுத் துடுப்பாட்டம்

#### இறுதிப் போட்டி

2014 ஆம் ஆண்டில் நியூசிலாதுத் துடுப்பாட்ட அணி இந்தியாவில் சுற்றுப் பயணம் செய்து விளையாடியது. சனவரி 31 இல் வெலிங்டனில் நடைபெற்ற இந்தியத் துடுப்பாட்ட அணிக்கு எதிரான ஐந்தாவது ஒருநாள் பன்னாட்டுத் துடுப்பாட்டப் போட்டியில் இவர் இறுதியாக விளையாடினார். இந்தப் போட்டியில் 26 பந்துகளில் 17 ஓட்டங்கள் எடுத்தார். இந்தப் போட்டியில் நியூசிலாந்து அணி 87 ஓட்டங்கள் வித்தியாசத்தில் வெற்றி பெற்றது.
# டிம் சௌத்தி

**டிமோதி கிரேன்ட் சௌத்தி** (Timothy Grant Southee, பிறப்பு: டிசம்பர் 11, 1988) என்பவர் நியூசிலாந்து துடுப்பாட்ட அணி வீரரும் உதவி அணித் தலைவரும் ஆவார். இவர் நியூசிலாந்து அணிக்காக தேர்வுத் துடுப்பாட்டம், ஒருநாள் பன்னாட்டுத் துடுப்பாட்டம் மற்றும் பன்னாட்டு இருபது20 ஆகிய மூன்று வடிவங்களிலும் விளையாடி வருகிறார். வலது கை மட்டையாளரான இவர் வலது கை மித விரைவு வீச்சாளராக செயல்படுகிறார். துடுப்பாட்டங்களில் இவர் பன்முக வீரராக விளங்குகிறார். ஊஞ்சல் வகையிலான பந்துகளை வீசுவதன் மூலம் இவர் பரவலாக அறியப்படுகிறார். மிக இளம் வயதில் நியூசிலாந்து அணிக்காகத் தேர்வானவர்களுள் ஒருவராக அறியப்படுகிறார். தனது 19 ஆம் வயதில் பெப்ரவரி , 2008 இல் இவர் அணியில் சேர்ந்தார். இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் இவர் அறிமுகமானார். இவரின் முதல் போட்டியிலேயே 5 இலக்குகளைக் கைப்பற்றினார். மேலும் அதே போட்டியில் 40 பந்துகளில் 77 ஓட்டங்களை எடுத்தார். மேற்கிந்தியத்தீவுகள் துடுப்பாட்ட அணிக்கு எதிரான முதல் பன்னாட்டு இருபது20 போட்டியில் நியூசிலாந்து துடுப்பாட்ட அணியின் தலைவராக நியமிக்கப்பட்டார். பல போட்டிகளில் விளையாடியதால் கேன் வில்லியம்சனுக்கு ஓய்வு அளிக்கப்பட்டது. எனவே இவர் தலைவராக நியமிக்கப்பட்டார். இந்தப் போட்டியில் 47 ஓட்டங்கள் வித்தியாசத்தில் வெற்றி பெற்றனர்.  
2011 துடுப்பாட்ட உலகக்கோப்பையில் சிறப்பாகச் செயல்பட்டார். இதில் 18 இலக்குகளைக் கைப்பற்றினார். இவரின் பந்துவீச்சு சராசரி 17.33 ஆகும். இந்தத் தொடரில் அதிக இலக்குகள் வீழ்த்திய பந்து வீச்சாளர்கள் பட்டியலில் மூன்றாம் இடம் பிடித்தார். 2015 துடுப்பாட்ட உலகக்கிண்ணத் தொடரில் இங்கிலாந்து துடுப்பாட்ட அணிக்கு எதிரான போட்டியில் ஏழு இலக்குகளைக் கைப்பற்றினார்.
# டிம் சௌத்தி

## பன்னாட்டுப் போட்டிகள்

2016 -2017 ஆம் ஆண்டில் தரம்சாலாவில் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் 10 ஆவது வீரராகக் களமிறங்கிய இவர் தனது முதல் ஒருநாள் போட்டிக்கான அரைநூறினை அடித்தார். இதன்மூலம் பத்தாவது வீரராக களம் இறங்கி ஒருவர் எடுக்கும் ஐந்தாவது அதிகபட்ச ஓட்டம் எனும் சாத்னையைப் படைத்தார். இதே ஆண்டில் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டத்தின் முதல் போட்டியில் இவருக்கு வாய்ப்பு வழங்கப்ப்படவில்லை. ஆனால் ஜீத்தன் படேல் காயம் காரணமாக வெளியேறியதால் அவருக்குப் பதிலாக சவுத்தி களத்தடுப்பாடி அசீம் ஆம்லாவின் இலக்கினை *கேட்ச்* பிடித்து வீழ்த்தினார்.  
2014 ஆம் ஆண்டின் முதல் பருவகாலத்தில் புதிய பந்துகளில் சிறப்பாகப் பந்து வீசுபவர்களில் ஒருவராகக் கருதப்பட்டார். இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் நிலையான ஆட்டத் திறனை வெளிப்படுத்தி 11 இலக்குகளைக் கைப்பற்றி தொடரைக் கைப்பற்ற உதவினார். பின் மேற்கிந்தியத்தீவுகள் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் சிறப்பான ஆட்டத் திறனை வெளிப்படுத்தி 11 இலக்குகளைக் கைப்பற்றி 12 ஆண்டுகளுக்குப் பிறகு தொடரைக் கைப்பற்ற உதவினார். இந்தத் தொடரின் இறுதியில் பன்னாட்டுத் துடுப்பாட்ட அவையின் சிறந்த தேர்வுத் துடுப்பாட்டப் பந்து வீச்சாளருக்கான தரவரிசையில் 6 வது இடத்திற்கு முன்னேறினார்.
# ராஸ் டைலர்

**லுடேரு ராஸ் புதோவா லோடெ டைலர்** (**Luteru Ross Poutoa Lote Taylor**, பிறப்பு: மார்ச் 8, 1984) என்பவர் நியூசிலாந்து துடுப்பாட்டக்காரர் ஆவார். இவர் நியூசிலாந்து துடுப்பாட்ட அணிக்காக அனைத்து வகையான பன்னாட்டுப் போட்டிகளிலும் விளையாடி வருகிறார். இவர் ஜனவரி 2019இல் ஒருநாள் போட்டிகளில் தனது 20வது நூறைப் பெற்றதன் மூலம் எந்தவொரு போட்டி வகைகளிலும் 20 நூறுகள் எடுத்த முதல் நியூசிலாந்து வீரர் ஆனார்.
# ராஸ் டைலர்

## பன்னாட்டுப் போட்டிகள்

மார்ச் 1, 2006 இல் மேற்கிந்தியத்தீவுகள் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். சமோவா பண்பாட்டைச் சேர்ந்த ஒருவர் நியூசிலாந்து துடுப்பாட்ட அணிக்காக விளையாடுவது இது இரண்டாவது முறையாகும். இதற்கு முன் முர்ஃபி சூ நியூசிலாந்து அணிக்காக விளையாடினார். இவரின் முதல் போட்டியில் 15 ஓட்டங்கள் எடுத்தார். இந்தப் போட்டியில் நியூசிலாந்து அணி 91 ஓட்டங்கள் வித்தியாசத்தில் வெற்றி பெற்றது.  
டிசம்பர் 28, 2006 ஆம் ஆண்டில் நேப்பியர், நியூசிலாந்தில் இலங்கைத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்களைப் பதிவு செய்தார். இதில் 12 நான்குகளும், 6 ஆறுகளும் அடங்கும். ஆனால் இந்தப் போட்டியில் சனத் ஜயசூரியாவின் அதிரடி ஆட்டத்தினால் இலங்கை அணி வெற்றி பெற்றது. இதன் இரண்டாவது ஆட்டத்தில் உடலின் நீர்க்குறைவு காரணமாக பாதிக்கப்பட்டார். 2006 -2007 ஆம் ஆண்டுகளில் நடைபெற்ற போட்டியில் ஆத்திரேலியத் துடுப்பாட்ட அணிக்கு எதிரான போட்டியில் 84 ஓட்டங்கள் எடுத்தார். ஆனால் இந்தப் போட்டியிலும் நியூசிலாந்து அணி தோல்வியடைந்தது.  
பெப்ரவரி 18, 2007 ஆம் ஆண்டில் ஆத்திரேலியத் துடுப்பாட்ட அணிக்கு எதிரான போட்டியில் தனது இரண்டாவது நூறினைப் பதிவு செய்தார். இந்தப் போட்டியில் 117 ஓட்டங்கள் எடுத்தார். இதன்மூலம் ஆத்திரேலியத் துடுப்பாட்ட அணிக்கு அதிராக அதிக ஓட்டங்கள் எடுத்தவர்கள் பட்டியலில் இரண்டாம் இடத்தைப் பிடித்தார். 2007 -2008 ஆம் ஆண்டுகளில் ஆமில்டன், நியூசிலாந்தில் இங்கிலாந்து துடுப்பாட்ட அணிக்கு எதிரான தேர்வுத் துடுப்பாட்டப் போட்டிகளில் அறிமுகமானார். இந்தப் போட்டியில் இவர் தனது முதல் நூறினை அடித்தார். மேலும் அந்தத் தொடரில் அதிக ஓட்டங்கள் அடித்தவர்கள் பட்டியலில் முதல் இடம் பிடித்தார்.  
மே 2008 ஆம் ஆண்டில் ஓல்டு டிரஃபோர்டுவில் இங்கிலாந்து துடுப்பாட்ட அணிக்கு எதிராக நடைபெற்ற தேர்வுத் துடுப்பாட்டப் போட்டியில் இறுதிவரை ஆட்டமிழக்காமல் 154* ஓட்டங்கள் எடுத்தார். இதுதான் இவரின் அதிகபட்ச ஓடம் ஆகும். இதில் 5 ஆறுகளும், 17 நான்குகளும் அடங்கும். பின் மார்ச், 2009 ஆம் ஆண்டில் நேப்பியர், நியூசிலாந்தில் இந்தியத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் 204 பந்துகளில் 151 ஓட்டங்கள் எடுத்தார். பின் இந்திய அணிக்கு எதிரான அடுத்த போட்டியில் 107 ஓட்டங்கள் எடுத்து போட்டி சமனில் முடிய உதவினார்.
# கேன் வில்லியம்சன்

**கேன் ஸ்டுவார்ட் வில்லியம்சன்** (Kane Stuart Williamson, பிறப்பு: ஆகத்து 8, 1990 நியூசிலாந்து துடுப்பாட்ட அணி வீரர் மற்றும் தலைவர் ஆவார். இவர் வலதுகை மட்டையாளர் மற்றும் அவ்வப்போது வலது கை புறத்திருப்ப பந்து வீச்சாளராக செயல்படுகிறார். 2018 இந்தியன் பிரீமியர் லீக் தொடரில் சன்ரைசர்ஸ் ஐதராபாத் அணித் தலைவராக செயல்படுகிறார். இவர் நியூசிலாந்திலுள்ள வடக்கு மாவட்ட அணிக்காக உள்ளூர்ப் போட்டிகளில் விளையாடி வரும் இவர் இங்கிலாந்திலுள்ள கிளவ்செஸ்டெர்ஷயர் மற்றும் யார்க்ஷயர் அணிகளுக்காக விளையாடி வருகிறார்.  
டிசம்பர் 2007 ஆம் ஆண்டில் வில்லியம்சன் 19 வயதிற்கு உட்பட்டோருக்கான இந்தியத் துடுப்பாட்ட அணிக்கு எதிரான முதல் தரத் துடுப்பாட்டப் போட்டிகளில் அறிமுகமானார். . 2008 ஆம் ஆண்டில் நடைபெற்ற 19 வயதிற்குட்பட்டோருக்கான உலகக் கிண்ணப் போட்டித் தொடரில் 19 வயதிற்கு உட்பட்டோருக்கான நியூசிலாந்து அணியின் தலைவரானார். இவர் 2011 துடுப்பாட்ட உலகக்கோப்பை மற்றும் 2015 துடுப்பாட்ட உலகக்கிண்ணத் தொடரில் விளையாடினார். மேலும் 2012 ஐசிசி உலக இருபது20, 2014 ஐசிசி உலக இருபது20, 2016 ஐசிசி உலக இருபது20 போட்டித் தொடரின் நியூசிலாந்து அணியில் இருந்தார்.இவர் இந்தியாவில் நடைபெற்ற 2016 ஐசிசி உலக இருபது20 போட்டித் தொடரில் முழு நேர அணித் தலைவராக இருந்தார்.  
இயான் சேப்பல் மற்றும் மார்ட்டின் குரோவ் ஆகியோர் ஜோரூட், விராட் கோலி, கேன் வில்லியம்சன், டேவிட் வார்னர் மற்றும் ஸ்டீவ் சிமித் ஆகியோரை தேர்வுத் துடுப்பாட்டத்தின் சிறந்த நான்கு வீரர்கள் எனத் தெரிவித்தனர்..  
2019 உலகக்கோப்பை போட்டியில் நியூசிலாந்து அணியை வழிநடத்தி இறுதிப்போட்டி வரை அழைத்துச்சென்றார். மேலும் உலக கோப்பை தொடரில் அதிக ரன்கள் (578) எடுத்த அணித்தலைவர் என்ற சாதனையைப் படைத்தார். இவருக்கு 2019 உலகக் கோப்பையின் தொடர் நாயகன் விருது ஐசிசியால் வழங்கப்பட்டது. தற்போது தேர்வுப்போட்டிக்கான துடுப்பாட்ட வீரர்கள் தரப்படுத்தலில் முதல் இடத்தில் உள்ளார்(2020) முதல்
# கேன் வில்லியம்சன்

## இந்தியன் பிரீமியர் லீக்

பெப்ரவரி 6, 2015 ஆம் ஆண்டில் இந்தியன் பிரீமியர் லீக் தொடருக்காக சன்ரைசர்ஸ் ஐதராபாத் அணி இவரை 96,500 அமெரிக்க டாலர் மதிப்பில் இவரை ஏலத்தில் எடுத்தது. 2016 இந்தியன் பிரீமியர் லீக் போட்டித் தொடரை இந்த அணி வென்றது. 2018 இந்தியன் பிரீமியர் லீக் தொடரில் இந்த அணி 460,500 அமெரிக்க டாலர் மதிப்பில் இவரை தக்கவைத்துக் கொண்டது. டேவிட் வார்னர் ,2018 ஆம் ஆண்டில் தென்னாபிரிக்கத் துடுப்பாட்ட அணிக்கு எதிரான தேர்வுத் துடுப்பாட்டப் போட்டியில் பந்தை சேதப்படுத்திய விவகாரத்தில் ஒரு ஆண்டுகாலம் சர்வதேச மற்றும் உள்ளூர்ப் போட்டிகளில் விளையாட பன்னாட்டுத் துடுப்பாட்ட அவை தடை விதித்தது. இதனால் அணித்தலைவர் பொறுப்பு இவரிடம் ஒப்படைக்கப்பட்டது. 2020 தொடரில் வோர்ணர் மீண்டும் தலைவரானார் 2021 IPL தொடரில் அணியின் மோசமான பெறுபேறு காரணமான மீண்டும் தலைமைப் பொறுப்பை ஏற்று கொண்டார்
# கேன் வில்லியம்சன்

## ஒருநாள் பன்னாட்டுத் துடுப்பாட்டம்

ஆகஸ்டு 10, 2010 ஆம் ஆண்டில் இந்தியத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் அறிமுகமானார். இவர் சந்தித்த ஒன்பதாவது பந்தில் ஓட்டங்கள் எதுவும் எடுக்காமல் ஆட்டமிழந்தார். இரண்டாவது போட்டியில் அஞ்செலோ மத்தியூஸ் பந்துவீச்சில் இவர் சந்தித்த இரண்டாவது பந்தில் ஓட்டங்கள் எதுவும் சேர்க்காமல் ஆட்டமிழந்தார். அக்டோபர் 14, 2010 ஆம் ஆண்டில் நடைபெற்ற வங்காளதேசத் துடுப்பாட்ட அணிக்கு எதிரான ஒருநாள் பன்னாட்டுத் துடுப்பாட்டப் போட்டியில் தனது முதல் நூறு ஓட்டங்கள் அடித்தார். அந்தத் தொடரில் நியூசிலாந்து அணி 4-0 என்ற கணக்கில் வங்காளதேச அணியிடம் தோவியடைந்தது. பின் இந்தியத் துடுப்பாட்ட அணிக்கு எதிரான தேர்வுத் துடுப்பாட்டத் தொடரில் இவர் இடம்பெற்றார்.
# எல்டன் சிகும்புரா

**எல்டன் சிகும்புரா** (Elton Chigumbura, பிறப்பு:மார்ச்சு 14, 1986), சிம்பாப்வே அணியின் தலைவர் (captain), சகலதுறை ஆட்டக்காரர். இவர் 2004 ஆம் ஆண்டு முதல் 2020 ஆம் ஆண்டு முடிய சிம்பாப்வே அணிக்காக விளையாடியுள்ளார்.மே 2015 இல், சிகும்புரா தனது முதல் பன்னாட்டு ஒரு நாள் போட்டி சதத்தை, பாக்கித்தானுக்கு எதிராக இலாகூரில் தனது 174வது ஒருநாள் போட்டியில் அடித்தார்.பன்னாட்டு ஒருநாள் போட்டிகளில் 4,000 ரன்களுக்கும் அதிகமான ஓட்டங்களையும் 100 விக்கெட்டுகளையும் பெற்றுள்ள அவர், ஜிம்பாப்வேயின் சிறந்த சகலதுறை ஆட்டக்காரர்களில் ஒருவராக பரவலாகக் கருதப்படுகிறார்.
# எல்டன் சிகும்புரா

## வெளி இணைப்பு

-
-
# மதம் என்றால் என்ன (நூல்)

**மதம் என்றால் என்ன** எனும் தமிழ் நூல் இராபர்ட் கிரீன் இங்கர்சால் அவர்கள் பாஸ்டன் நகரில் 1880 ம் ஆண்டில் அமெரிக்க மதச் சுதந்திர சங்கத்தில் மதம் என்றால் என்ன? என்னும் பொருள் பற்றி ஆற்றிய பேருரையின் தொகுப்பாகும். இது லண்டன் பகுத்தறிவு நூற்பிரசுரக் கழகத்தாரால் ஆங்கிலத்தில் வெளியிடப்பட்டிருக்கும் Ingersoll Lectures and Essays என்ற நூலில் உள்ள சிறிய கட்டுரையாகும். இந்நூலில் கடவுளின் பெயரால் நடைபெறும் புரட்டையும், கடவுளின் தன்மையையும் தெள்ளத் தெளிவாக எடுத்துகாட்டப்பட்டிருக்கின்றன. இந்நூலை தமிழில் மொழிபெயர்த்தவர் உயர்நீதிமன்ற வழக்கறிஞர் சோ. லட்சுமிரதன் பாரதி எம்.ஏ., பி.எல். இதை பெரியார் சுயமரியாதை கழகம் வெளியிட்டது.
# ஊ. கரிசல்குளம்

**ஊ. கரிசல்குளம்** எனும் சிற்றூர் இராமநாதபுரம் மாவட்டத்திலுள்ள கமுதியிலிருந்து சாயல்குடிக்குச் செல்லும் வழியில் இருக்கிறது. இச்சிற்றூரில் மக்கள் தொகை ஆனது 1200 என்ற அளவில் இருக்கிறது. இதில் ஆண்கள் 700 பேர் ஆவர். பெண்கள் 500 பேர் ஆவர். இவ்வூரின் முதன்மையான விழாக்கள், முத்தாளம்மன் கோவில் உற்சவமும் தேவர் ஜெயந்தி விழாவும் ஆகும்.
# விக்கிப்பீடியா:மார்ச் 5, 2011 விக்கிப் பட்டறை புத்தனாம்பட்டி

தமிழ்நாடு திருச்சி அருகே உள்ள புத்தனாம்பட்டி **நேரு நினைவு கல்லூரியில்** மார்ச் 5, 2011ல் ஒரு விக்கிப்பீடியா அறிமுகக் கூட்டமும் பட்டறையும் நடைபெற்றன. அக்கல்லூரியின் கணினியல் துறைத் தலைவராக இருக்கும் பேரா. முரளிதரனும் அவரது நண்பர் திரு.செல்வகுமார், நூலகரும் இதற்கான ஏற்பாட்டினை செய்திருந்தனர்.
# விக்கிப்பீடியா:மார்ச் 5, 2011 விக்கிப் பட்டறை புத்தனாம்பட்டி

## பங்கு கொண்ட விக்கியர்கள்

- சோடாபாட்டில்
# விக்கிப்பீடியா:மார்ச் 5, 2011 விக்கிப் பட்டறை புத்தனாம்பட்டி

## நிகழ்ச்சி நிரல்

- 05-03-2011 சனிக்கிழமை காலை 10.30 மணி விக்கி பட்டறை துவக்கம்  
- இடம் : குளிரூட்டப்பட்ட பயிலரங்கம்  
- தலைமை : முனைவர்.கே.இராமசாமி , முதல்வர், நேரு நினைவுக் கல்லூரி  
- வாழ்த்துரை : பொறியாளர், திரு.பொன் பாலசுப்ரமணியன் , தலைவர், நேரு நினைவுக் கல்லூரி  
- சிறப்புரை : சோடாபாட்டில் - விக்கி அறிமுகம் - வளவசதிகள்  
- மதியம் 2.00 மணி - விக்கி - நமது பங்களிப்பு - நேரலை பயிற்சி வகுப்பு  
- இடம் : கணினி மையம்
# விக்கிப்பீடியா:மார்ச் 5, 2011 விக்கிப் பட்டறை புத்தனாம்பட்டி

## பேருந்து வழிதடம்

புத்தனாம்பட்டி **நேரு நினைவுக் கல்லூரி** திருச்சி மற்றும் துறையூர் ஆகிய இரு நகரங்களிடையே உள்ளதால் , திருச்சி சத்திரம் பேருந்து நிலையத்திலிருந்து நகரப்பேருந்துகளும், துறையூர் பேருந்து நிலையத்திலிருந்து சிற்றுந்து மற்றும் நகரப் பேருந்துகளும் உள்ளன.
# வாசன் கண் மருத்துவமனை

**வாஸன் ஐ கேர் மருத்துவமனை** என்பது தமிழகத்தின் பெரிய கண் மருத்துவமனைகளுள் ஒன்று. தமிழகத்தின் திருச்சி மாவட்டத்தில் 1947-ல் Vasan Health Care என்ற பெயரில் மருத்துவப் பணியைத் தொடங்கிய வாஸன் ஐ கேர் மருத்துவமனை, இன்றைய நிலையில் 500-க்கும் மேற்பட்ட கிளைகளுடன் தமிழகத்தில் கண் மருத்துவப் பணியை செய்து வருகிறது.  
கண் மருத்துவத்தில் பல புதிய முயற்சிகள் வாயிலாக எளிமையாக்கப்பட்ட அறுவை மருத்துவ நடவடிக்கைகளை அறிமுகம் செய்துள்ளது. இந்தியா மட்டுமின்றி அயல் நாடுகளிலும் கிளைகளைத் திறப்பதன் வாயிலாக உலகின் மிகப்பெரிய கண் மருத்துவமனையாக வளரவேண்டும் என்ற குறிக்கோளுடன் செயல்பட்டு வருகிறது.
# அலம் ஹல்பா சண்டை

**அலாம் எல் அல்ஃபா சண்டை** (*Battle of Alam el Halfa*) இரண்டாம் உலகப் போரின் வடக்கு ஆப்பிரிக்கப் போர் முனையில் நிகழ்ந்த ஒரு தாக்குதல் நடவடிக்கை. இது மேற்குப் பாலைவனப் போர்த்தொடரின் ஒரு பகுதியாகும். இதில் எர்வின் ரோம்மல் தலைமையிலான அச்சுநாட்டுப் படைகளின் கிழக்கு நோக்கி முன்னேற்றத்தை நேச நாட்டுப் படைகள் தடுத்து நிறுத்தின.  
ஜுலை 1942ல் நடைபெற்ற முதலாம் எல் அலாமீன் சண்டை யாருக்கும் தெளிவான வெற்றியில்லாமல் முடிவடைந்ததைத் தொடர்ந்து நேச நாட்டுப் படைகளை அழிக்க அடுத்த மாதம் ரோம்மல் மற்றொரு முயற்சி மேற்கொண்டார். இரண்டு ஆண்டுகளாகத் தொடர்ந்து வடக்கு ஆப்பிரிக்கப் போர்முனையில் நடந்து கொண்டிருந்த போர் ஆகஸ்ட் 1942ல் ஒரு திருப்புமுனையை எட்டியிருந்தது. நேச நாட்டுப் படைகளின் எண்ணிக்கை பலம் மற்றும் தளவாட பலம் நாளுக்கு நாள் அதிகரித்துக் கொண்டே இருந்தது. அதே நேரம், ரோம்மலின் படைகளுக்கு நடுநிலக்கடல் வழியாக அனுப்பபடும் தளவாடங்களின் எண்ணிக்கை நேச நாட்டு வான்படை/கடற்படைத் தாக்குதலகளால் குறைந்து கொண்டே போனது. இந்த ஆயுத/படை வேறுபாடு அதிகமாகி வடக்கு ஆப்பிரிக்க களத்தில் வெற்றியென்பது சாத்தியமில்லை என்ற நிலை உருவாகும் முன்னர் நேச நாட்டுப் படைகளை அழிக்க ரோம்மல் முயன்றார். இதற்காக எல் அலாமீனிலுள்ள பிரிட்டானிய 8வது ஆர்மியின் மீது ஆகஸ்ட் மாத இறுதியில் தாக்குதலைத் தொடங்கினார்.  
ரோம்மலின் தாக்குதல் நிகழ்ப்ப் போகிறது என்பதை அல்ட்ரா திட்டத்தின் (ஜெர்மானிய வானொலி செய்திகளை இடைமறித்து, ரகசியக் குறியீடுகளை உடைத்து அவற்றைப் படிக்கும் திட்டம்) மூலம் அறிந்து கொண்ட 8வது ஆர்மியின் தளபதி பெர்னார்ட் மோண்ட்கோமரி அச்ச்ப் படைகளை அழிக்க ஒரு பொறியினைத் தயார் செய்தார். எல் அலாமீன் களத்தின் தெற்கில் வேண்டுமென்றே பலவீனமான படைகளை நிறுத்தி அதிலிருந்து 20 கி.மீ. தொலைவிலிருந்த அலாம் எல் அல்ஃபா முகட்டில் அதிகமான எண்ணிக்கையில் டாங்குகளையும், பீரங்கிகளையும் நிறுத்தியிருந்தார். களத்தின் தெற்குப்பகுதி பலவீனமாக இருப்பதாக எண்ணி ஏமாந்த ரோம்மல் அந்தப் பகுதியில் தன் படைகளைத் தாக்க உத்தரவிட்டார். வேகமாக முன்னேறிய அச்சுப் படைகள் மோண்ட்கோமரியின் பொறியில் சிக்கிக் கொண்டன. மறைவான பகுதியிலிருந்து பிரிட்டானிய டாங்குகளும் பீரங்கிகளும் அலாம் அல்ஃபா முகட்டுக்கு முன் தேங்கி நின்ற அச்சுப் படைப்பிரிவுகள் மீது குண்டுமழை பொழிந்தன. போர்க்களத்தில் வான் ஆதிக்கம் பெற்றிருந்த பிரிட்டானிய வான்படையும் அச்சுப்படைகளைத் தாக்கி பெரும் சேதத்தை விளைவித்தது. ஆகஸ்ட் 30 - செப்டம்பர் 5 வரை நடைபெற்ற இச்சண்டையில் அச்சுப்படைப் பிரிவுகள் பெரும்பாலும் அழிந்து போயின. செப்டம்பர் 5ம் நாள் எரிபொருள் பற்றாக்குறை, படைப்பிரிவுகளின் சேதம் ஆகியவற்றைக் கருத்தில் கொண்டு ரோம்மல் அலாம் அல்ஃபா மீதான தாக்குதலைக் கைவிட்டார்.  
ஆனால் பின்வாங்கும் அச்சுப்படைகளை நேச நாட்டுப் படைகள் விரட்டித் தாக்கவில்லை. மாறாக அடுத்து நிகழவிருந்த இரண்டாம் எல் அலாமீன் சண்டைக்குத் தயாராகின. மேற்குப் பாலைவனப் போர்முனையில் நிகழ்ந்த இறுதி அச்சுத் தாக்குதல் இதுவே. இதன்பின் ரோம்மலின் படைகள் பின்வாங்கவே நேரிட்டது.